রবিবার ভারতে ফিরছেন ৯৫ জন বন্দি মৎস্যজীবী

কলকাতা: রবিবার ভারতে ফিরছেন ৯৫ জন বন্দি মৎস্যজীবী। বাংলাদেশে ৯০ জন বন্দি মৎসজীবী। আগামিকাল বঙ্গোপসাগরের বুকে দুই দেশের মধ্যে বন্দি বিনিময় হবে। গোটা প্রক্রিয়ার উপর কড়া নজরদারির চালাবে দুদেশের উপকূলরক্ষী বাহিনী। নজরদারির মধ্যেই বাংলাদেশ থেকে ভারতে ফিরবেন ৯৫ জন মৎস্যজীবী (Indian Fishermen)। আর ভারত থেকে বাংলাদেশে (Bangladesh Fishermen) ফিরবেন ৯০ জন মৎস্যজীবী।

কাকদ্বীপ ও নামখানার ৯৫ জন মৎস্যজীবীকে ভারতে ফিরিয়ে আনার বিষয়ে তৎপর হন মুখ্যমন্ত্রী মমতা বন্দ্যোপাধ্যায় (Mamata Banerjee)। এনিয়ে রাজ্যের তরফে কেন্দ্রের দৃষ্টিও আকর্ষণ করা হয়। আটক মৎস্যজীবীদের বিরুদ্ধে মামলা প্রত্যাহার করেছিল বাংলাদেশ সরকার। শনিবার সকালেই ১২ জন বাংলাদেশি মৎস্যজীবীকে হলদিয়া নিয়ে যাওয়া হয়েছে। পারাদীপ থেকে নিয়ে যাওয়া হয়েছে ৭৮ জনকে। রবিবার বাংলাদেশের হাতে বন্দি মৎস্যজীবীদের তুলে দেবে ভারত। অন্য দিকে, বাংলাদেশে বন্দি থাকা ৯৫ জন ভারতীয় মৎস্যজীবীকে এ দেশের উপকূলরক্ষী বাহিনীর হাতে তুলে দেবে ঢাকা। আটক ছ’টি ট্রলারও ফেরানোর সিদ্ধান্ত নিয়েছে বাংলাদেশ।বন্দি ভারতীয় মৎস্যজীবীদের বেশিরভাগই কাকদ্বীপ এবং নামখানার বাসিন্দা।

অন্য খবর দেখুন